Osnovna škola Štefanje

Štefanje 72

**UPUTE ZA RODITELJE**

(prema preporukama HZJZ-a i MZO-a)

* Nastava u Osnovnoj školi Štefanje odvijat će se po Modelu A što znači da je nastava u školi “licem u lice” uz pridržavanje epidemioloških mjera tijekom cijelog boravka u školi (pojačana osobna higijena, dezinfekcija i pranje ruku i poštivanje fizičkog razmaka od 1,5 m).
* Svaki dan prije dolaska učenika u školu roditelji su dužni izmjeriti tjelesnu temperaturu djetetu te u slučaju povišene tjelesne temperature (37,2 ˚C) ne smiju dovoditi dijete, već se javljaju ravnatelju i liječniku radi odluke o testiranju i liječenju djeteta.
* Učenicima od 1. do 8. razreda svaki dan prije odlaska u školu roditelj u djetetovu informativku upisuje vrijednost izmjerene temperature. Informativku dijete donosi u školu, a učitelj svakodnevno provjerava.
* U javnom prijevozu učenici se trebaju pridržavati mjera propisanih za javni prijevoz (nošenje maske i održavanje fizičke distance). Za poštivanje mjera u autobusu isključivo odgovora prijevoznik.
* Roditelji NE DOLAZE u pratnji djeteta i NE DOVODE DIJETE u školu ako imaju simptome zarazne bolesti, ako im je izrečena mjera samoizolacije ili ako su zaraženi s COVID-19.
* Roditelj učenika prvog razreda može dovoditi i odvoditi dijete do ulaza u školu uz držanje razmaka od 1,5 m. U školu IZNIMNO MOŽE UĆI roditelj učenika s teškoćama u razvoju ako nema simptome uz obvezu držanja razmaka i nošenja maske.
* Učenike na ulazu dočekuje dežurni učitelj.
* Na ulazu u školu učenici će dezinficirati ruke i obuću. Potom odlaze do prostora ispred svoje učionice, ostavljaju jaknu, obuvaju papuče i ulaze u svoju učionicu gdje ih dočekuje predmetni učitelj.
* Učiteljice 1. razreda prvog dana škole dočekat će učenike na otvorenom prostoru ispred škole.
* Sve učenike razrednici će prvi dan škole upoznati s pravilima i obvezama, rizicima i uputama kojih se moraju pridržavati.
* ORGANIZACIJA RADA:
* svaki razredni odjel ima svoju učionicu koju učenik napušta isključivo radi odlaska na WC, na nastavu informatike, tjelesnog i zdravstvenog odgoja, na nastavu na otvorenom ili odlaska u blagavaonicu (učenici 5. – 8. r.)
* učenici 5. r. bit će u učionici engleskog jezika, učenici 6. r. u učionici povijesti, učenici 7. r. u učionici matematike, učenici 8. r. u učionici hrvatskog jezika
* na nastavi informatike obvezno je nošenje maske jer se ne može osigurati dovoljan razmak
* učenici sjede u klupama jedan iza drugog prema unaprijed određenom rasporedu
* sanitarni prostor koriste prema rasporedu koji piše na vratima
* prostorije će se redovito provjetravati
* nema školskog zvona, a školski sat traje 40 minuta
  + RASPORED SATI
* 1. SAT 7:30 – 8:10
* 2. SAT 8.15 - 8:55
* 3. SAT 9.00 - 9:40
* 4. SAT 9:55 - 10:35
* 5. SAT 10:40 – 11:20
* 6. SAT 11:25 – 12:05
* 7. SAT 12:10 – 12:25
* učenici koriste isključivo svoj školski pribor
* po školi se učenici kreću prema oznakama postavljenima na podu
* ne izvode se izvannastavne aktivnosti jer su u njih uključeni učenici različitih razrednih odjela
* prehrana za učenike od 1. do 4. razreda organizirat će se u učionicama u 9:40 h
* prehrana za učenike od 5. do 8. razreda organizirat će se u blagavaonici po unaprijed određenom rasporedu uz poštivanje propisanog razmaka, a učenike u blagavaonicu vodi učitelj koji je s učenicima prije toga imao nastavu
  + RASPORED U BLAGAVAONICI
* 5. RAZRED U 9:30
* 6. RAZRED U 9:45
* 7. RAZRED U 10:00
* 8. RAZRED U 10:15
* Komunikacija odgojno-obrazovnih radnika s roditeljima
* Roditelji imaju obvezu pratiti napredovanje svojega djeteta te se za to preporučuje komunikacija na daljinu u dogovoreno vrijeme samo u radne dane prema rasporedu informacija koje će biti objavljen na web stranicama škole.
* Roditeljski sastanci provodit će se komunikacijom na daljinu, a u iznimnim situacijama sastanci su mogući i na otvorenom.
* Postupanje u slučaju sumnje na zarazu
* Kod pojave navedenih znakova bolesti učenik ostaje kod kuće, javlja se najprije telefonom liječniku koji odlučuje o testiranju. O navedenom roditelj telefonom obavještava školu.
* Učenici sa znakovima svih drugih zaraznih bolesti koje se prenose uobičajenim socijalnim kontaktom također ne dolaze u ustanovu.
* Ako dijete razvije simptome tijekom boravka u školi, učitelj odmah obavještava roditelje koji u najkraćem mogućem roku trebaju doći po dijete. Do dolaska roditelja dijete se izolira u posebnoj prostoriji.
* Odlazak iz škole
* Učenici prilikom izlaska iz škole obvezno nose masku.
* Odlazak u trgovinu nije dozvoljen.
* Učenici koji čekaju autobus paze na razmak od 1,5 m od drugih učenika.
* Učenici koji pješice idu kući trebaju odmah poslije zadnjeg sata napustiti školsko dvorište.
* Roditelji će biti pravovremeno obaviješteni o svim izmjenama u organizaciji rada te o svim novim informacijama.